2
ועדת החוקה, חוק ומשפט
18.11.2004
[bookmark: _GoBack]הכנסת השש- עשרה                                                                               נוסח לא מתוקן
מושב שלישי	




פרוטוקול מס' 330
מישיבת ועדת החוקה, חוק ומשפט 
יום חמישי, ה'  בכסלו התשס"ה(18.11.2004), שעה 11:00

סדר היום:

תקנות הדיינים (החזרת פיקדונות בבתי הדין הרבניים)(תיקון), התשס"ד-2004


נוכחים:

חברי הוועדה:

מיכאל איתן- היו"ר


מוזמנים:

מירב הרשקוביץ, רפרנטית החשב הכללי, משרד האוצר
יוסף וסרמן, יו"ר לשכת הטוענים הרבניים
שמעון יעקבי, יועץ משפטי, הנהלת בתי הדין הרבניים
מיכל כהן, יעוץ וחקיקה, משרד המשפטים
עו"ד יפעת רווה, סגנית היועץ המשפטי, משרד המשפטים


מנהלת הוועדה: דורית ואג

ייעוץ משפטי: עו"ד משה בוטון

נרשם על ידי: חבר המתרגמים בע"מ










תקנות הדיינים (החזרת פיקדונות בבתי הדין הרבניים)(תיקון), התשס"ד-2004

היו"ר מיכאל איתן:

	אז על מה אנחנו מדברים עכשיו?

משה בוטון:

	יש בתקנות הדיינים, החזרת פיקדונות בתי הדין הרבניים. שאתה מתדיין בבית דין רבני אז אתה, יש מקרים שאתה מפקיד פיקדון, למשל כיסוי הוצאות. עכשיו, הפיקדון הזה, ההגדרה שלו היא רחבה במובן שאתה יכול להפקיד לא רק כסף,  אלא אתה יכול להפקיד עירבון, ערובה, או ערבות אחרת לפי הוראות בית הדין הרבני. עכשיו, יש אחר כך הוראות שאם הופקד פיקדון וצריך להחזיר אותו אחר כך או חלק ממנו, אז זה צמוד לממד וכולי. מה שהם מעוניינים זה שאנחנו נגדיר שרק אם העירבון הוא כספי, שכאילו אפשר להשקיע אותו, לשחק איתו---

היו"ר מיכאל איתן:

	אבל זה נגד הדין העברי?

משה בוטון:

	אז הוא יהיה צמוד, רק רגע אני אסביר. 

היו"ר מיכאל איתן:

	אם אני מחזיק פיקדון אז הרווחים הם מגיעים לבעל הנכס?

שמעון יעקבי:

	אנחנו מדברים, למשל אם הופקד צ'ק בנקאי על שם הצד שכנגד, זה לא נכנס דרך הבנק שלנו, זה רק נמצא כשלב ביניים כאיזה שהיא בטוחה בתוך קופת בית הדין ולפי הניסוח הנוכחי לכאורה זה צמוד. יוצא שהנהלת בתי הדין הרבניים צריכים לשלם הצמדה, זאת הכוונה.

היו"ר מיכאל איתן:

	אבל תסלח לי, אני תלמיד היו לי שעות לימוד מינימאליות במשפט עברי, זה כן נחשב כמשפט עברי---

יוסף וסרמן:

	הוא מתייחס לגבי הרווח, לגבי הריבית כפיקדון---




היו"ר מיכאל איתן:

	בבבא קמא, שמה יש את הסיפור הזה עם אדם ששאל בעל חיים, ששמר בעל חיים ומה הדינים למי הוולדות ולמי זה---

שמעון יעקבי:

	אבל לא זה הנושא---

היו"ר מיכאל איתן:

	זה כן הנושא---

שמעון יעקבי:

	אם יורשה לי---

היו"ר מיכאל איתן:

	תסלח לי, יש לי שאלה אליך, אני באתי אליך ונתתי לך פרה שאתה תיתן אותה בזמן מסוים, בינתיים היא פיקדון אצלך ונולדו עגלים, למי העגלים מגיעים?

שמעון יעקבי:

	בוודאי שלבעל הפיקדון, אין בזה שום שאלה.

היו"ר מיכאל איתן:

	עוד לא מסרת לו, אז העגלים שייכים אליו, אם אתה צריך להחזיר לי את הפרה, אז תחזיר אותה עם העגלים.

שמעון יעקבי:

	בוודאי, כל עוד שהבעלות היא שלך אתה תקבל את זה עם הפירות שלה, אבל השאלה כאן היא בדיוק הפוכה. מדובר פה באדם שהפקיד בקופת בית הדין צ'ק בנקאי, הבא נאמר על מאה אלף ₪, על מנת שבהגיע נקודת זמן מסוימת, הצ'ק הבנקאי כמו שהוא, לפקודת ראובן יעבור לראובן, היא לא נכנסה לתוך קופת הבנק שלנו, היא בסך הכול שכבה בתוך הכספת של בית הדין כפי שהיא. 


היו"ר מיכאל איתן:

	אבל אותה דוגמה---

שמעון יעקבי:

	היא לא עשתה פירות.

היו"ר מיכאל איתן:

	אבל תסלח לי, אפילו אם היא לא עשתה פירות, מה זה משנה. אני החזקתי את הפרה ואני אומר בסדר, אני קיבלתי פיקדון פרה, מצידי, מה אני צריך לתת לה לאכול ולשתות, אני לא התחייבתי, התחייבתי רק להחזיק בה ועכשיו הפרה מתה כי לא נתתי לה לאכול ולשתות. אז אומר הבנאדם, אני שמתי לך אלף שקל, אתה יודע שיש אינפלציה, אתה מחזיק את זה בתור אלף שקל ואומר אותי לא מעניין כלום, אתה יודע שכל יום יש חצי אחוז אינפלציה, או אחוז, אבל אתה לא נוקט בשום אמצעי, לא מפקיד בפיקדון אפילו לא בריבית קצרת מועד.

שמעון יעקבי:

	אבל בערבות בנקאית הוא לא יכול לעשות עם זה כלום, בכסף הוא יכול ולכן מה שהם מציעים לא לתת את זה פשוט לבית המשפט, ברשותך אדוני היושב ראש. פשוט מה שהם מציעים שאם הופקד כעירבון כסף, הכסף הזה כן יהיה צמוד והכול אבל אם הופקד פיקדון בצורה של שטר חוב שהם לא יכולים לעשות בזה שימוש. הופקדה טבעת, מחירה עלה או ירד, זה לא רלוונטי, אני את הטבעת שהופקדה אותה אני מחזיר. הוא הדין גם בצ'ק בנקאי או ערבות---

היו"ר מיכאל איתן:

	אז זה הדין העברי, אז זה מה שאני אומר---

יוסף וסרמן:

	כדי למנוע בדיוק את השאלה של כבוד היושב ראש, הם רוצים למנוע את כל ההוצאות ולהגיע רק להוצאת כסף מזומן. כסף מזומן כאשר מופקד בבית הדין, ניתן אחרי זה לתת לו את ההצמדה שהיא מקובלת בבתי משפט, לכן כרגע זה דבר מאוד מבורך מכיוון שכאשר בית דין מבקש, יש כל מיני צדדים שיכולים לתת את זה על ידי שטר חוב ולתת איזה פתרון אחר ואז באמת יוצאים צדדים בהפסד. כאשר הכוונה היא לתת אך ורק כסף מזומן, אז בהחלט אפשר להתאים את המצב לבתי משפט ויקבל בסוף את מה שמגיע לפי בתי משפט.

שמעון יעקבי:

	והכסף לא ישכב אצלם סתם---

מיכל כהן:

	אנחנו הבאנו את הנוסח לתקנות בתי המשפט להוצאה לפועל, החזרת פיקדונות ואנחנו אומרים שכאשר הופקד סכום כסף כפיקדון, אז יחולו ההוראות של התקנה שמחייבות הצמדה, זה התיקון שעשינו כאן.

יוסף וסרמן:

	לא כאשר, כדי למנוע את ההוצאות האחרות, כאשר זאת אומרת שיש אופציה שאם תרצה להצמיד את זה אז תיתן מזומן.

משה בוטון:

	לא, ברור, הכוונה היא אם אתה מפקיד סכום כסף הכסף הזה יוחזר עם הריבית וההצמדה, אבל אם שטר חוב, או ערבות בצורה אחרת שאתה לא יכול לעשות עם זה כלום רק לשמור את זה בכספת, אתה לא יכול לעשות שימוש בערבות בנקאית.

היו"ר מיכאל איתן:

	ולמה לא יהיה כתוב שאם הפיקדון הוא פיקדון שנושא פירות אז יוחזר הפיקדון עם הפירות? למה אתה צריך להגיד רק כסף, אם הוא שם תרנגולת---

שמעון יעקבי:

	אבל הוא לא ישים תרנגולת בבית הדין.

היו"ר מיכאל איתן:

	אני לא יודע, אבל חוץ מכסף יש עוד כל מיני פיקדונות.

שמעון יעקבי:

	הפיקדונות האחרים שיש הם לא נושאים פירות.

היו"ר מיכאל איתן:

	מי אמר?

שמעון יעקבי:

	אני אומר לך, מניסיון שאני יודע ויגידו פה בתי הדין הרבניים---


יוסף וסרמן:

	אדוני היושב ראש, המטרה שלהם זה היה להשוות לבתי משפט, אז אנחנו לא נלך לשנות את מה שכתוב בתקנות בתי משפט ולכן כאשר עושים התאמה וכאשר עושים תיקונים אז מצמידים את זה למה שקיים כבר בתקנות של בתי משפט. לכן אם יהיה חידוש במה שאדוני רוצה לעשות ואולי יש בזה הרבה חכמה, אבל זה ידרוש גם שינוי בתקנות של בתי משפט.

שמעון יעקבי:

	אבל אני לא מכיר שום כלי משפטי שהוא לא כסף שאתם יכולים לעשות בו שימוש, לא שטר חוב, לא ערבות בנקאית, לא התחייבות לצד שלישי, זה שום דבר, זה ביטחונות שימומשו כשזה יבשיל המקרה, זאת אומרת שיהיה המקרה שמזכה, אפשר. אבל מה שלא אפשרי זה שיוחזק כסף ומי שיקבל את זה יקבל את זה אחרי שנה או שנתיים, עשרת אלפים שקל יקבל עשרת אלפים שקל נומינאליים, זה לא, את זה אתם אומרים בצדק שזה ישא ריבית והצמדה.

היו"ר מיכאל איתן:

	בסדר.

שמעון יעקבי:

	אז אישרנו את התקנות?

היו"ר מיכאל איתן:

	לא, אני לבד לא מאשר, יבואו, נביא את זה בלי הצדדים---

דורית ואג:

	יום שני או שלישי אני מודיע שזה על סדר היום.

משה בוטון:

	בסדר, זה על פניו נראה לי תקין.

היו"ר מיכאל איתן:

	תודה רבה.


הישיבה ננעלה בשעה 11:30

